CELEX: 22010D0078
Language: hr
Date: 2010-06-11 00:00:00
Title: Odluka Zajedničkog odbora EGP-a br. 78/2010 od 11. lipnja 2010. o izmjeni Protokola 31 uz Sporazum o EGP-u o suradnji u određenim područjima izvan četiri slobode

11/Sv. 92           HR                                Službeni list Europske unije                                          99
22010D0078
16.9.2010.                                        SLUŽBENI LIST EUROPSKE UNIJE                                        L 244/37
                                             ODLUKA ZAJEDNIČKOG ODBORA EGP-a
                                                             br. 78/2010
                                                         od 11. lipnja 2010.
           o izmjeni Protokola 31 uz Sporazum o EGP-u o suradnji u određenim područjima izvan četiri
                                                               slobode
           ZAJEDNIČKI ODBOR EGP-a,
           uzimajući u obzir Sporazum o Europskom gospodarskom prostoru, kako je izmijenjen Protokolom o
           prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno
           njegove članke 86 i 98.,
           budući da:
           (1)     Protokol 31 uz Sporazum izmijenjen je Odlukom Zajedničkog odbora EGP-a br. 159/2009 od
                   4. prosinca 2009. (1)
           (2)     Zbog uključivanja zakonodavnog paketa mjera o jedinstvenom europskom nebu u Sporazum i
                   ključne uloge projekta SESAR za budući razvoj provedbenih mjera u tom području, te zbog sudje­
                   lovanja država EFTA-e u javnom financiranju projekta putem sedmog okvirnog programa za istra­
                   živanje i razvoj, primjereno je potaknuti odgovarajuću suradnju među ugovornim strankama Spora­
                   zuma u pitanjima koja uključuju aktivnosti zajedničkog pothvata SESAR, kako je utvrđen Uredbom
                   Vijeća (EZ) br. 219/2007 od 27. veljače 2007. o uspostavljanju zajedničkog pothvata za razvoj nove
                   generacije Europskog sustava upravljanja zračnim prometom (SESAR) (2), da se potakne sudjelovanje
                   zainteresiranih strana iz država EFTA-e u projektu SESAR.
           (3)     Protokol 31. uz Sporazum trebalo bi izmijeniti kako bi se omogućilo da se provede proširena
                   suradnja,
           ODLUČIO JE:
                                                               Članak 1.
           U članku 1. stavku 8.a (Istraživanje i tehnički razvoj) Protokola 31 uz Sporazum umeće se sljedeći stavak:
                 „8.b Ugovorne stranke potiču odgovarajuću suradnju između nadležnih organizacija, institucija i
                       drugih tijela na njihovim odgovarajućim državnim područjima i na taj način potiču sudjelovanje
                       zainteresiranih strana iz država EFTA-e pod istim uvjetima kao za one iz država članica EU u
                       projektu SESAR, uključujući aktivnosti zajedničkog pothvata SESAR u skladu s temeljnom Ured­
                       bom (*).
                       Države EFTA-e u potpunosti sudjeluju, osim prava glasovanja, u komisiji Jedinstvenog europskog
                       neba koja pomaže Europskoj komisiji u upravljanju, razvoju i provedbi aktivnosti zajedničkog
                       poduzeća SESAR.
                       ___________
                       (*) 32007 R 0219: Uredba Vijeća (EZ) br. 219/2007 od 27. veljače 2007. o uspostavljanju
                           zajedničkog pothvata za razvoj nove generacije Europskog sustava upravljanja zračnim
                           prometom (SESAR) (SL L 64, 2.3.2007., str. 1.).”
           (1) SL L 62, 11.3.2010., str. 65.
           (2) SL L 64, 2.3.2007., str. 1.
 ---pagebreak--- 100         HR                             Službeni list Europske unije                                11/Sv. 92
                                                    Članak 2.
    Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u
    skladu s člankom 103. stavkom 1. Sporazuma (*).
                                                    Članak 3.
    Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
    Sastavljeno u Bruxellesu 11. lipnja 2010.
                                                                    Za Zajednički odbor EGP-a
                                                                           Predsjednik
                                                                         Alan SEATTER
    (*) Ustavni zahtjevi nisu navedeni.